b'\n_START_ARTICLE_\nReserva Natural Marina de Cervera - Banyuls\n_START_SECTION_\nLocalitzaci\xc3\xb3\n_START_PARAGRAPH_\nEl territori de la reserva natural \xc3\xa9s a la comarca del Rossell\xc3\xb3, a la Catalunya Nord, a la zona mar\xc3\xadtima de les comunes de Banyuls de la Marenda i Cervera de la Marenda. Est\xc3\xa0 situada en el litoral de la Costa Vermella, al peu de la Serra de l\'Albera, entre l\'Illa Grossa i el Cap de Perafita, a prop de Cervera de la Marenda. Cobreix 650 ha de domini p\xc3\xbablic mar\xc3\xadtim, en  una l\xc3\xadnia de costa d\'uns 6,5 quil\xc3\xb2metres i una amplada d\'uns 2 quil\xc3\xb2metres._NEWLINE_La plataforma continental \xc3\xa9s estreta i de fort pendent, amb fondos de 60 m a menys de 2 quil\xc3\xb2metres de la riba, mentre que m\xc3\xa9s al nord, al Rac\xc3\xb3, d\'Argelers de la Marenda, no es troben m\xc3\xa9s que a 10 quil\xc3\xb2metres de la costa, amb fons sorrencs._NEWLINE_Les escorrenties de les aig\xc3\xbces en els pendents de les muntanyes properes i el corrent mar\xc3\xad liguroproven\xc3\xa7al que porten molts al\xc2\xb7luvions del Roine, aix\xc3\xad com els vents sovint violents s\xc3\xb3n a l\'origen de la pres\xc3\xa8ncia a l\'aigua de nombroses part\xc3\xadcules minerals i org\xc3\xa0niques, que contribueixen a la riquesa de la fauna i la flora de l\'indret.\n_START_SECTION_\nProtecci\xc3\xb3 urgent\n_START_PARAGRAPH_\nEls anys 70, del segle\xc2\xa0xx, la creaci\xc3\xb3 de la reserva natural s\'ha imposat per tal de frenar la destrucci\xc3\xb3 de la costa pel turisme, la pesca i la pol\xc2\xb7luci\xc3\xb3. La reserva tenia, doncs, com a missi\xc3\xb3 urgent la de defensar les esp\xc3\xa8cies amena\xc3\xa7ades, d\'ajudar en la recerca, de sensibilitzar tots els p\xc3\xbablics sobre l\'entorn i d\'afavorir de forma intel\xc2\xb7ligent l\'economia local._NEWLINE_La pres\xc3\xa8ncia de l\'Observatori oceanol\xc3\xb2gic, amb qui est\xc3\xa0 lligat cient\xc3\xadficament, ha perm\xc3\xa8s d\'estudiar els fons de la reserva natural i la gran biodiversitar que hostatgen.\n_START_SECTION_\nUna ecologia per a tothom\n_START_PARAGRAPH_\n40 anys despr\xc3\xa9s, la fauna i la flora han recuperat la seva riquesa i la seva fecunditat, i la reserva t\xc3\xa9, encara, com a missi\xc3\xb3 suplement\xc3\xa0ria d\'acollir, en un marc molt estricte, els estudiants per a estudis de la reserva marina, aix\xc3\xad com el gran p\xc3\xbablic en un cam\xc3\xad submar\xc3\xad especialment preparat per tal de permetre-li de descobrir els fons marins amb seguretat total.\n_START_SECTION_\nFlora\n_START_PARAGRAPH_\nLa flora principal est\xc3\xa0 constitu\xc3\xafda per algues i herbaris de posid\xc3\xb2nia: aquesta planta \xc3\xa9s prop\xc3\xadcia a la reproducci\xc3\xb3 de les esp\xc3\xa8cies de peixos, veritable viver protector. La Cimodoce\xc3\xa0cia est\xc3\xa0 igualment present a la reserva.\n_START_SECTION_\nFauna\n_START_PARAGRAPH_\nLes esp\xc3\xa8cies t\xc3\xadpiques de les costes rocoses mediterr\xc3\xa0nies hi s\xc3\xb3n ben representades: guiules, serrans, molls, tords de Baillon, esc\xc3\xb3rpores, salpes, cabots, congres... La creaci\xc3\xb3 de la zona de protecci\xc3\xb3 refor\xc3\xa7ada, o reserva dita "integral", t\xc3\xa9 igualment perm\xc3\xa8s el manteniment d\'anfosos en aquesta zona entre Banyuls i Cervera. Menys atrets pels roquissars, s\'hi troben diverses esp\xc3\xa8cies de ll\xc3\xadsseress, morrudes, orades, oblades, bon\xc3\xadtols i altres pagells. Quant a esp\xc3\xa8cies de m\xc3\xa9s volum, diverses de dofins s\'hi allotgen regularment. Hi ha hagut, de la mateixa manera, observacions de peixos espasa, barracudes o peixos llunas._NEWLINE_Els principals mol\xc2\xb7luscs s\xc3\xb3n: ostres, musclos, eri\xc3\xa7ons de mar, orelles de mar, pallegides o barretets, caragols punxents, escopinyes, gibbules i cargols de mar. Tamb\xc3\xa9 s\'hi troben polps i s\xc3\xa8pies._NEWLINE_Els principals crustacis s\xc3\xb3nt: crancs, gambes, llam\xc3\xa0ntols, llagostes i galatees.\n_START_SECTION_\nInter\xc3\xa8s tur\xc3\xadstic i pedag\xc3\xb2gic\n_START_PARAGRAPH_\nLa reserva natural disposa d\'un cam\xc3\xad submar\xc3\xad, zona balisada i protegida de les embarcacions motoritzades, vigilada per un socorrista les hores d\'obertura. Es tracta d\'un espai de vers 250 m de llarg, accessible des de la platja de Perafita, a la vora de la zona de protecci\xc3\xb3 refor\xc3\xa7ada de Reder\xc3\xads._NEWLINE_Aquesta zona permet als visitants, prove\xc3\xafts de banyador, m\xc3\xa0scara i tubs, de descobrir un recorregut submar\xc3\xad preparat, que els permet d\'admirar els fons t\xc3\xadpics de la reserva gr\xc3\xa0cies a boies, plafons d\'informaci\xc3\xb3 submergits i fins i tot un sistema de tubs sonors que difonen comentaris audiof\xc3\xb2nics.\n_START_SECTION_\nAdministraci\xc3\xb3, pla de gesti\xc3\xb3, reglament\n_START_PARAGRAPH_\nLa reserva natural \xc3\xa9s gestionada pel Consell general dels Pirineus Orientals.\n_START_SECTION_\nEstatus jur\xc3\xaddic\n_START_PARAGRAPH_\nLa reserva natural fou creada per un decret ministerial del 26 de febrer del 1974. Un decret del 6 de setembre del 1990 va crear la reserva natural marina.'